laion/Wikipedia-Exotic huggingface dataset:
পাপড়ি বসু

পাপড়ি বসু হলেন একজন বাংলাদেশি মুক্তিযোদ্ধা, শিক্ষক, সমাজকর্মী ও নারী অধিকার কর্মী। তিনি ২০১৯ সালে বেগম রোকেয়া পদক লাভ করেন। পাপড়ি বসু ১৯৫৬ সালের ২ মার্চ কুমিল্লায় জন্মগ্রহণ করেন। তার পিতার নাম প্রমথ চন্দ্র ধর ও মায়ের নাম মায়া ধর। তিনি অষ্টম শ্রেণীতে পড়াকালীন সময়ে একটি পাঠ্যপুস্তক প্রত্যাহার করার আন্দোলনে নেতৃত্ব দিয়েছিলেন। এই আন্দোলনের অংশ হিসেবে তিনি কুমিল্লা শিক্ষাবোর্ডের সামনে অনশনে বসেছিলেন। মুক্তিযুদ্ধ শুরু হলে তিনি সীমান্ত অতিক্রম করে ত্রিপুরা গমন করেন। সেখানে তিনিসহ অন্যরা মিলে একটি সাংস্কৃতিক গোষ্ঠী গঠন করেন। তারা সাংস্কৃতিক অনুষ্ঠান পরিবেশন করে অর্থ আয় করতেন ও সেই অর্থ যুদ্ধাহত মুক্তিযোদ্ধাদের চিকিৎসার জন্য দিতেন। পাপিয়া বসুর মামা নীতিশ রায় চৌধুরী আকাশবাণীর সংবাদদাতা ছিলেন। তিনি তার মামাকে খবর সম্পাদনায় সাহায্য করতেন। তিনি সে সময়ে নিবন্ধও লিখেছেন। তার লেখা মানবিকতার প্রশ্নে ইন্দিরাজি শিরোনামের একটি নিবন্ধ আনন্দবাজার পত্রিকায় প্রকাশিত হয়েছিল। দেশ স্বাধীন হলে পাপড়ি বসু বাংলাদেশে ফিরে আসেন। ১৯৭২ সালে তিনি মাধ্যমিক পরীক্ষায় উত্তীর্ণ হন। ১৯৭৪ সালে তিনি কুমিল্লা সরকারি মহিলা কলেজ থেকে উচ্চমাধ্যমিক পরীক্ষায় উত্তীর্ণ হয়েছিলেন। এরপর, তিনি চট্টগ্রাম বিশ্ববিদ্যালয়ে ভর্তি হন। তিনি সেখান থেকে রাষ্ট্রবিজ্ঞানে স্নাতক ও স্নাতকোত্তর শিক্ষা গ্রহণ করেন। এরপর, তিনি কুমিল্লার ইস্পাহানী পাবলিক স্কুল এন্ড কলেজে শিক্ষকতা শুরু করেন। কিন্তু পরবর্তীতে তিনি চাকরি ছেড়ে দেন ও সমাজের কল্যাজে কাজ শুরু করেন। তিনি ফ্যামিলি প্ল্যানিং অ্যাসোসিয়েশন বাংলাদেশের (পরিবার পরিকল্পনা সমিতি বাংলাদেশ) ভাইস প্রেসিডেন্ট হিসেবে দায়িত্ব পালন করেছেন। এছাড়া নারী অধিকার নিয়েও কাজ করেছেন তিনি। পাপড়ি বসু ২০১৯ সালে নারী অধিকার প্রতিষ্ঠায় তার অবদানেত জন্য বেগম রোকেয়া পদক লাভ করেন। "কুমিল্লার বীর নারী মুক্তিযোদ্ধা পাপড়ি বসু"। ডয়েচে ভেলে। ৪ জুলাই ২০১২। সংগ্রহের তারিখ ১২ ডিসেম্বর ২০১৯।  "সমাজসেবায় রত নারী মুক্তিযোদ্ধা পাপড়ি বসু"। ডয়েচে ভেলে। ১১ জুলাই ২০১২। সংগ্রহের তারিখ ১২ ডিসেম্বর ২০১৯।  "5 eminent women to get Begum Rokeya Padak 2019"। ঢাকা ট্রিবিউন (ইংরেজি ভাষায়)। ৮ ডিসেম্বর ২০১৯। সংগ্রহের তারিখ ১২ ডিসেম্বর ২০১৯।  "PM distributes Begum Rokeya Padak"। দ্য ডেইলি স্টার (ইংরেজি ভাষায়)। ৯ ডিসেম্বর ২০১৯। সংগ্রহের তারিখ ১২ ডিসেম্বর ২০১৯।  "বেগম রোকেয়া পদক দিলেন প্রধানমন্ত্রী শেখ হাসিনা"। btv.gov.bd। বাংলাদেশ টেলিভিশন। ৯ ডিসেম্বর ২০১৯। সংগ্রহের তারিখ ১৫ ডিসেম্বর ২০১৯।
দিল দিল দিল

দিল দিল দিল হচ্ছে ২০১৬ সালে মুক্তিপ্রাপ্ত বসগিরি চলচ্চিত্রের একটি প্রণয়ধর্মী গান। গানটির সুর ও সঙ্গীতায়োজন করেছেন শওকত আলী ইমন এবং দ্বৈতভাবে গেয়েছেন ইমরান মাহমুদুল ও দিলশাদ নাহার কনা। এটি ২০১৬ সালের ৪ সেপ্টেম্বর খান ফিল্মসের ব্যানারে ললিপপ ইউটিউব চ্যানেলে মুক্তি পায়। গানটির নৃত্য পরিচালনা করেন আদিল শেইখ এবং এটির চিত্রগ্রহণ করেন টুবান। থাইল্যান্ডের বিভিন্ন স্থানে করা হয় গানটির চিত্রায়ন। ২০২১ সালের ৫ সেপ্টেম্বর পর্যন্ত গানটি ৮ কোটিরও বেশিবার দেখা হয়। "একই দিনে দুই ছবির গান ইউটিউবে"। এনটিভি অনলাইন। ৫ সেপ্টেম্বর ২০১৬। সংগ্রহের তারিখ ১২ ডিসেম্বর ২০১৯।  "একদিনে শাকিব-বুবলির দুই গানের ভিডিও"। বাংলা নিউজ টোয়েন্টিফোর.কম। ৫ সেপ্টেম্বর ২০১৬। সংগ্রহের তারিখ ১২ ডিসেম্বর ২০১৯।  "শুটিংয়ে দেশের বাইরে"। প্রথম আলো। সংগ্রহের তারিখ ১২ ডিসেম্বর ২০১৯।  "'দুই কোটি'তে শাকিব ও বুবলী"। প্রথম আলো। সংগ্রহের তারিখ ১২ ডিসেম্বর ২০১৯।  "Dil Dil Dil | Full Video Song | Shakib Khan | Bubly | Imran and Kona | Boss Giri Bangla Movie 2016"।  ইউটিউবে দিল দিল দিল
পবিত্র কোরআন মুদ্রণের জন্য বাদশাহ ফাহদ কমপ্লেক্স

পবিত্র কোরআন মুদ্রণের জন্য বাদশাহ ফাহদ কমপ্লেক্স (আরবি: مجمع الملك فهد لطباعة المصحف الشريف) বা বাদশাহ ফাহাদ কোরআন মুদ্রণ কমপ্লেক্স সৌদি আরবের মদিনায় অবস্থিত একটি কুরআন ছাপাখানা। এতে আরবিসহ বিভিন্ন ভাষায় কোরআন ছাপানো হয়। প্রকাশনাটি বছরে প্রায় ১ মিলিয়ন কপি উৎপাদন করে। এটিতে ১,৭০০ জন কর্মচারী রয়েছে। এটি ৩৯টি ভাষায় কুরআনের ৫৫টি অনুবাদ প্রকাশ করে। এর ওয়েবসাইটটিতে আরবি কুরআন, আবৃত্তি, পাঠ্য অনুসন্ধান, অনুবাদসমূহ, প্রাথমিক কোরআনের পান্ডুলিপির চিত্র এবং ব্যাখ্যামূলক আলোচনা পাওয়া যায়। ১৯৮৫ সাল থেকে এটি কোরআনের ১২৮ মিলিয়নেরও বেশি অনুলিপি তৈরি করেছে, যা ইসলাম সম্প্রদায়ের লোকজন ব্যাপকভাবে ব্যবহৃত করে। মূল অনুলিপিটি লিখেছিলেন চারুলিপিকার উসমান তাহা। ১৯৮৫ সাল থেকে ২০০৭ পর্যন্ত বাংলাদেশী ইসলামী পণ্ডিত আবু বকর মুহাম্মাদ যাকারিয়া কর্তৃক বাংলা ভাষায় লিখিত কুরআনের সংক্ষিপ্ত তাফসির যা তাফসীরে যাকারিয়া নামে পরিচিত, তা এই প্রেস থেকে প্রকাশিত হয়েছে। "Official website"। ১২ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৯।  "Official website"। ১১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৯।  "Archived copy"। ২০১১-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৪-১০-০১। , from qurancomplex.com "Archived copy"। ২০১১-০৭-১৫ তারিখে মূল থেকে আর্কাইভ করা। সংগ্রহের তারিখ ২০১৪-১০-০১। , from official website qurancomplex.com "ترجمة معاني القرآن الكريم إلى اللغة البنغالية (المجلد الأول) – مجمع الملك فهد لطباعة المصحف الشريف"। qurancomplex.gov.sa (ইংরেজি ভাষায়)। সংগ্রহের তারিখ ১৪ জানুয়ারি ২০২২।  "ترجمة معاني القرآن الكريم إلى اللغة البنغالية (المجلد الثاني) – مجمع الملك فهد لطباعة المصحف الشريف"। qurancomplex.gov.sa (ইংরেজি ভাষায়)। সংগ্রহের তারিখ ১৪ জানুয়ারি ২০২২।
পলাশ (গায়ক)

পলাশ সাজ্জাদ হলেন একজন বাংলাদেশি গায়ক। তিনি বাংলাদেশের বিনোদন জগতে পলাশ নামে পরিচিত। তিনি ২০১২ সালে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। নব্বইয়ের দশকে পলাশ অরবিট নামের একটি ব্যান্ডদল গড়ে তোলেন। তার প্রকাশিত প্রথম একক অ্যালবাম ছিল প্রেমের ঠিকানা। তার ৩৮টি একক অ্যালবাম প্রকাশিত হয়েছে। এছাড়াও, তিনি চলচ্চিত্রের গানেও কণ্ঠ দিয়ে থাকেন। তিনি চলচ্চিত্রের দেড় হাজারেরও বেশি গানে কণ্ঠ দিয়েছেন। পলাশের অ্যালবাম ভুল করেছি ভালোবেসে ২০০২ সালে প্রকাশিত হয়েছিল। এই অ্যালবামে "মা তুমি আমার আগে যেয়ো নাকো মরে" শিরোনামের একটি গান ছিল। এই গানটি পরবর্তীতে খোদার পরে মা শিরোনামের চলচ্চিত্রে ব্যবহৃত হয়। এই গানটির জন্য তিনি ২০১২ সালে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন। "পলাশের সেরা ৫"। কালের কণ্ঠ। ২৬ সেপ্টেম্বর ২০১৯। সংগ্রহের তারিখ ১২ ডিসেম্বর ২০১৯।  "পলাশ একজন জনপ্রিয় কণ্ঠশিল্পী"। মাছরাঙ্গা টেলিভিশন। ১২ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৯।  "জাতীয় চলচ্চিত্র পুরস্কার ঘোষণা"। দৈনিক প্রথম আলো। ৭ ফেব্রুয়ারি ২০১৪। সংগ্রহের তারিখ ১২ এপ্রিল ২০১৭।
নৈনিতাল

নৈনিতাল উচ্চারণ ভারতের উত্তরাখণ্ড অঙ্গরাজ্যের একটি শহর। এটি রাজ্যটির কুমায়ুন বিভাগের নৈনিতাল জেলার সদর শহর। শহরটি বহিঃস্থ হিমালয় পর্বতমালার পাদদেশে সমুদ্র সমতল থেকে ২০৮৪ মিটার উচ্চতায় অবস্থিত। শহরটি পর্বতবেষ্টিত নাশপাতি আকারের একটি হ্রদের উপত্যকাতে অবস্থিত। এখানকার পর্বতগুলির চূড়া থেকে দৃশ্যমান ভূ-দৃশ্যাবলি অসাধারণ। দক্ষিণে রয়েছে বিস্তীর্ণ সবুজ সমভূমি আর উত্তরে তাকালে দেখা যাবে বরফাবৃত হিমালয়ের কেন্দ্রীয় পর্বতগুলির সারি (নন্দা দেবী, ত্রিশূল এবং নন্দা কোট যাদের মধ্যে অন্যতম)। মুন্সী প্রেমচাঁদ, রাডিয়ার্ড কিপলিং এবং জিম করবেট তাদের রচনাতে নৈনিতালের উল্লেখ করেছেন। জিম করবেট স্বয়ং এখানে বাস করতেন। অমিতাভ বচ্চন এখানকার শেরউড কলেজে পড়াশোনা করেন। ১৯শ শতকের দ্বিতীয়ার্ধে ভিক্টোরীয় যুগে এখানে মূলত ইংরেজ প্রশাসক ও কর্মচারীরা বাস করতেন। এখানকার বিভিন্ন প্রতিষ্ঠান ও বাসভবনের স্থাপত্যে এর ছাপ আজও রয়ে গেছে। নৈনিতালে বর্তমানে প্রায় ৩৯ হাজার লোকের বাস। Nainital District The Imperial Gazetteer of India, volume 18, pp. 322-323. 1908
আজারবাইজানি ফুটবল অ্যাসোসিয়েশন

আজারবাইজানী ফুটবল অ্যাসোসিয়েশন (আজারবাইজানি: Azərbaycan Futbol Federasiyaları Assosiasiyası, AFFA, ইংরেজি: Association of Football Federations of Azerbaijan; এছাড়াও সংক্ষেপে এএফএফএ নামে পরিচিত) হচ্ছে আজারবাইজানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৯৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আজারবাইজানের রাজধানী বাকুতে অবস্থিত। এই সংস্থাটি আজারবাইজানের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আজারবাইজান প্রিমিয়ার লীগ, আজারবাইজান কাপ এবং আজারবাইজান সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আজারবাইজানী ফুটবল অ্যাসোসিয়েশনের সভাপতির দায়িত্ব পালন করছেন রভনাগ আব্দুলায়েভ এবং সাধারণ সম্পাদকের দায়িত্ব পালন করছেন এলখান মাম্মদভ। আজারবাইজান ইউএসএসআর থেকে স্বাধীনতা অর্জনের পর, ১৯৯২ সালের ২৬শে মার্চ তারিখে এএফএএ গঠিত হয়েছিল। ২০০৯ সালের ২৩শে ফেব্রুয়ারি, উয়েফারর সহ-সভাপতি সেনেস এরজিকের সাথে এএফএএফ আজারবাইজান ফুটবল একাডেমি উন্মোচন করেছিল। ২০১০ সালে, সমিতিটি একটি নতুন লোগো উন্মোচন করেছিল। ২০১২ সালে ফেডারেশন একটি নির্বাচন আয়োজন করে, যেখানে রভনাগ আব্দুল্লায়েভ একমাত্র প্রার্থী হওয়ায় বিধানসভা বিতর্কিত হয়েছিল। এএফএএফএ এবং আজারবাইজান প্রিমিয়ার লীগের বেশিরভাগ ক্লাবের মধ্যে দীর্ঘস্থায়ী দ্বন্দ্বের জবাবে উয়েফা এই অ্যাসোসিয়েশনের ওপর দুই বছরের নিষেধাজ্ঞা জারি করেছিল, তখন দেশটির ফুটবল সমিতি একটি বড় ধাক্কা খায়। এই দ্বন্দ্বের ফলস্বরূপ ঘরোয়া চ্যাম্পিয়নশিপ পরিত্যাগ করা হয়েছিল এবং শীর্ষ ক্লাবগুলো তাদের খেলোয়াড়দের জাতীয় দলে খেলতে বাধা দেয়, কর কর্মকর্তারাও আজারবাইজান ফেডারেশনে জালিয়াতির অভিযোগ তদন্ত করেছিলেন। ৭ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।  "AFFA-nın 20 İLLİK FƏALİYYƏTİNƏ "2" VERİLDİ"। www.musavat.com (Azerbaijani ভাষায়)। ১৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুন ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) Opening of Football Academy Opening ceremony of Azerbaijan Football Academy to take place early 2009[স্থায়ীভাবে অকার্যকর সংযোগ][স্থায়ীভাবে অকার্যকর সংযোগ] Утвержден новый логотип АФФА - ФОТО। 1news.az (Russian ভাষায়)। ১৯ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) "Rovnag Abdullayev re-elected AFFA president"। www.uefa.com। UEFA। সংগ্রহের তারিখ ২৬ জুন ২০১৪।  "İbrahimoviç Qurbanova çatdı"। futbolplusqol.com (Azerbaijani ভাষায়)। ৯ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) Walker, Paul। "Relief for Wales as Uefa lifts ban on Azerbaijan"। Independent.co.uk। The Independent। সংগ্রহের তারিখ ১ সেপ্টেম্বর ২০১১। [স্থায়ীভাবে অকার্যকর সংযোগ] উইকিমিডিয়া কমন্সে আজারবাইজানি ফুটবল অ্যাসোসিয়েশন সংক্রান্ত মিডিয়া রয়েছে। দাপ্তরিক ওয়েবসাইট (আজারবাইজানি) (ইংরেজি) ফিফা-এ আজারবাইজানী ফুটবল অ্যাসোসিয়েশন ওয়েব্যাক মেশিনে আর্কাইভকৃত ২১ জুন ২০১৮ তারিখে (ইংরেজি) উয়েফা-এ আজারবাইজানী ফুটবল অ্যাসোসিয়েশন (ইংরেজি) টেমপ্লেট:আজারবাইজানী ফুটবল অ্যাসোসিয়েশন
আবদুল হাকিম খান বাহাদুর

আবদুল হাকিম খান বাহাদুর বাংলাদেশী শিক্ষাবিদ, পণ্ডিত ও লেখক। তিনি বাংলাদেশ সরকার এর বেসামরিক পদক একুশে পদক পুরস্কার পান। আবদুল হাকিম খান বাহাদুর এর পিতার নাম মৌলবি ওয়াসিমউদ্দীন আহমদ এবং মাতার নাম নাসিমুন্নেসা। ১৯০৫ সালের ২ ডিসেম্বর মানিকগঞ্জ জেলার হরিরামপুর উপজেলার হাজীনগর গ্রামে জন্মগ্রহণ করেন।  ১৯২২ সালের ম্যাট্রিকুলেশন পরীক্ষায় দ্বিতীয় এবং ১৯২৪ সালের আই.এস.সি পরীক্ষায় প্রথম স্থান অধিকার করেন।যথাক্রমে ১৯২৭ ও ১৯২৮ সালে ঢাকা বিশ্ববিদ্যালয় থেকে গণিত শাস্ত্রে বি.এ (অনার্স) ও এম.এ পাস করেন। অনার্স পরীক্ষায় কৃতিত্বপূর্ণ ফলাফলের জন্য ঢাকা বিশ্ববিদ্যালয় তাঁকে কালীনারায়ণ স্কলারশিপ প্রদান করে। তিনি কেমব্রিজ বিশ্ববিদ্যালয়  হতে ১৯৩০ সালে গণিত শাস্ত্রে ‘ট্রাইপস’সহ অনার্স এবং ১৯৩১ সালে একই বিশ্ববিদ্যালয় থেকে একই বিষয়ে এম.এ ডিগ্রি লাভ করেন। ১৯৩১ সালে আবদুল হাকিম টাঙ্গাইল জেলার করটিয়া সাদত কলেজ এবং কৃষ্ণনগর সরকারি কলেজে শিক্ষকতা করেন। ১৯৩২ সালে তিনি বাংলা সরকারের শিক্ষাবিভাগে মহকুমা স্কুল পরিদর্শক রূপে সরকারি চাকরিতে যোগদান করেন। ১৯৩৮ সালে ‘বেঙ্গল রুর‌্যাল প্রাইমারি এডুকেশন অ্যাক্ট, ১৯৩০’ বাস্তবায়নের জন্য স্পেশাল অফিসার হিসেবে নিয়োগ লাভ করেন। ১৯৪৩ সাল পর্যন্ত নিয়োজিত ছিলেন।ওই সময় তিনি বাংলার শিক্ষক নামক একটি শিক্ষা-বিষয়ক পত্রিকা সম্পাদনা করেন। শিক্ষাক্ষেত্রে তাঁর অবদানের জন্য ১৯৩৯ সালে সরকার তাঁকে ‘খান সাহেব’ উপাধি প্রদান করে। ১৯৪৩ থেকে ১৯৪৭ সাল পর্যন্ত খান সাহেব আবদুল হাকিম ঢাকা ও প্রেসিডেন্সি বিভাগ দুটির বিভাগীয় স্কুল পরিদর্শকের দায়িত্ব পালন করেন। ১৯৪৪ সালে সরকার তাঁকে ‘খান বাহাদুর’ উপাধি দেয়। ১৯৪৭ থেকে ১৯৫৬ সাল পর্যন্ত আবদুল হাকিম পূর্ব পাকিস্তান সরকারের শিক্ষা বিভাগের সহকারী জনশিক্ষা পরিচালক পদে নিয়োজিত ছিলেন। ১৯৫৬ থেকে ১৯৫৯ সাল পর্যন্ত তিনি জনশিক্ষা পরিচালক হিসেবে কর্মরত ছিলেন। ১৯৫৬ সালে তিনি পূর্ব পাকিস্তান শিক্ষাসংস্কার কমিশনের সদস্য সচিব হিসেবে দায়িত্ব পালন করেন। আবদুল হাকিম বাংলার  জনশিক্ষা সম্পর্কিত একাধিক গ্রন্থ রচনা করেন। ‘ঢাকা-নিউইয়র্ক ফ্রাঙ্কলিন বুকস প্রোগ্রামের’ আওতায় ১৯৭২ থেকে ১৯৭৭ সালের মধ্যে প্রকাশিত বাংলা বিশ্বকোষের ৪টি সংস্করণের প্রধান সম্পাদক ছিলেন (১৯৬১-১৯৭৬)। একুশে পদক (১৯৮২) আবদুল হাকিম ঢাকা বিশ্ববিদ্যালয় সিনেট ও সিন্ডিকেটের একজন সক্রিয় সদস্য ছিলেন। তিনি  বাংলা একাডেমীর আজীবন সদস্য, বাংলাদেশ এশিয়াটিক সোসাইটি একজন সহকারী এবং ১৯৮২ সালে এর সভাপতি ছিলেন।  আবদুল হাকিম ১৪ই জুন ১৯৮৫ সালে মৃত্যু বরণ করেন। "হাকিম, খানবাহাদুর আবদুল"। সংগ্রহের তারিখ ১২ ডিসেম্বর ২০১৯।  "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১৬। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।
রাজ কুমার কাপুর

রাজ কুমার কাপুর (আনু. ১৯৩২ – ১০ এপ্রিল ২০১৯) একজন ভারতীয় অভিনেতা, প্রযোজক ও পরিচালক ছিলেন। তিনি ভারতীয় সেনাবাহিনীর কর্নেল ছিলেন। রাজ কুমার কাপুর ফৌজি শিরোনামের একটি টেলিভিশন ধারাবাহিকের প্রযোজক ছিলেন। এটির মাধ্যমে শাহরুখ খানের অভিনেতা হিসেবে অভিষেক হয়েছিল। এছাড়া, তিনি উঁচে লোগ শিরোনামের একটি চলচ্চিত্র প্রযোজনা করেছেন। তিনি চলচ্চিত্রে অভিনয়ও করতেন। তিনি হোয়েন শিবা স্মাইলস শিরোনামের একটি উপন্যাসও রচনা করেছেন। রাজ কুমার কাপুর ২০১৯ সালের ১০ এপ্রিল ৮৭ বছর বয়সে প্রয়াত হন। হাসঁতে জখম (১৯৭৩) দোস্তানা (১৯৮০) পার্টনার (১৯৮২) ইয়েহ নাজদিকিয়াঁ (১৯৮২) চটপটি (১৯৮৩) ইন্তেহা (১৯৮৪) জওয়াব (১৯৮৫) দিল্লাগি (১৯৯৯) উঁচে লোগ (১৯৮৫) ফৌজি (১৯৮৯) "Shah Rukh Khan's Fauji TV show director Colonel Raj Kapoor dies at 87"। Hindustan Times। ১২ এপ্রিল ২০১৯। সংগ্রহের তারিখ ১২ ডিসেম্বর ২০১৯।  "Shah Rukh Khan's 'Fauji' Maker, Colonel Raj Kapoor, Passes Away at Age of 87"। News18। ১২ এপ্রিল ২০১৯। সংগ্রহের তারিখ ১২ ডিসেম্বর ২০১৯।  "Col Kapoor, the actor who introduced SRK, passes away"। rediff.com। ১২ এপ্রিল ২০১৯। সংগ্রহের তারিখ ১২ ডিসেম্বর ২০১৯।  "The Millenial Gaze: Shah Rukh Khan's Fauji"। The Indian Express। ২১ নভেম্বর ২০১৯। সংগ্রহের তারিখ ১২ ডিসেম্বর ২০১৯।  "OONCHE LOG (1985)"। www.filmiclub.com। সংগ্রহের তারিখ ১২ ডিসেম্বর ২০১৯।  "Oonche Log Cast & Crew"। Bollywood Hungama। সংগ্রহের তারিখ ১২ ডিসেম্বর ২০১৯।  "Colonel Raj Kumar Kapoor, director of Shah Rukh Khan's Fauji, passes away"। Zee News। ১১ এপ্রিল ২০১৯। সংগ্রহের তারিখ ১২ ডিসেম্বর ২০১৯।  "Shah Rukh Khan's Fauji director Colonel Raj Kumar Kapoor passes away"। Mid Day। ১১ এপ্রিল ২০১৯। সংগ্রহের তারিখ ১২ ডিসেম্বর ২০১৯। [স্থায়ীভাবে অকার্যকর সংযোগ] "Raj Kumar Kapoor, director of Shah Rukh Khan's 1989 TV series Fauji, passes away"। Times Now। ১১ এপ্রিল ২০১৯। সংগ্রহের তারিখ ১২ ডিসেম্বর ২০১৯।  "COL. KAPOOR FILMOGRAPHY"। Cinestaan। ১২ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৯।  ইন্টারনেট মুভি ডেটাবেজে রাজ কুমার কাপুর (ইংরেজি)
আলজেরিয়ার জাতীয় পতাকা

আলজেরিয়ার জাতীয় পতাকা (আরবি: علم الجزائر, প্রতিবর্ণীকৃত: 'আলাম আল-জাঝাইর, আমাজিগ: ⴰⵛⴻⵏⵢⴰⵍ ⵏ ⴷⵣⴰⵢⴻⵔ, প্রতিবর্ণীকৃত: Acenyal n Dzayer) হল সবুজ ও সাদা রঙের দুই অংশে (উলম্বভাবে) বিভক্ত একটি পতাকা যার কেন্দ্রে রাষ্ট্রের সংখ্যা গরিষ্ঠ মানুষের ধর্ম ইসলামের প্রতীক হিসেবে লাল চাঁদ ও তারা রয়েছে। ১৯৬২ সালের ৩ জুলাই এ পতাকাটি গৃহীত হয়। উসমানীয় আলজেরিয়ার বার্বার জলদস্যুরা ১৫শ থেকে ১৭শ শতাব্দীর মাঝে এক বা একাধিক নতুন চাঁদ সংবলিত পতাকা ব্যবহার করত, যদিও এগুলোর রঙে বেশ ভিন্নতা ছিল। এগুলো গাঢ় লাল, কালো, সবুজ এবং সাদা প্রভৃতি রঙের হত। এগুলো ছাড়াও আলজেরিয়ান জলদস্যুরা এক রঙা বিভিন্ন পতাকা ব্যবহার করতো, যেমন সম্পূর্ণ কালো পতাকা যা মৃত্যুর ইঙ্গিত দেয়। পরবর্তী সময়ের আলজেরিয়ান পতাকাগুলো বিভিন্ন ছাঁচ যেমন সূর্য, তারা এবং ক্রস তলোয়ার বহন করতো। আরও জানা যায় যে, আলজিয়ার্স শহরে ঊনবিংশ শতাব্দীর শুরুতে একটি সাদা অনুভূমিক তলোয়ারযুক্ত কমলা রঙের পতাকা ব্যবহার করা হত। এমিলিয়ে বুসকান্ত (Émilie Busquant)ই সম্ভবত আলজেরিয়ার পতাকার নকশাকার হিসেবে বেশি পরিচিত। লাল নতুন চাঁদ ও তারা সংবলিত সবুজ ও সাদা রঙের পতাকাটি কে নকশা করেছে তা নিয়ে বিতর্ক থাকলেও বুসকান্তকেই ১৯৩৪ সালে প্রথম সংস্করণের পতাকা সেলাইয়ের কৃতিত্ব দেওয়া হয়। আলজেরীয় জাতীয় নৌবাহিনীর জাহাজ বাদে বাকি আলজেরিয়ান জাহাজগুলি এটিকে তাদের প্রতীক হিসাবে ব্যবহার করত। নৌবাহিনীর নিশান হিসাবে ক্যান্টনে দুটি সাদা পারাপার নোঙ্গর দিয়ে অভিযুক্ত একজনকে ব্যবহার করে। পূর্বে ক্যান্টনের ক্রস অ্যাঙ্কর দুটি লাল ছিল। ১৯৯৯ সালে উদ্ধৃত আলজেরিয়া- ইউএন.আর.এস অনুসারে পতাকাটির বৈশিষ্ট্যগুলি যথাযথভাবে সেট করা আছে, যা নিম্নরূপ: ত্লেমসেন রাজ্যের পতাকা (১২৩৫–১৩৩৮, ১৪৮৮–১৫৫৬) ত্লেমসেন রাজ্যের পতাকা (১৩৩৮–১৪৮৮) আইত আব্বাস সাম্রাজ্যের পতাকা তুগ্গুরত সুলতানাতের পতাকা উসমানীয় সাম্রাজ্যর অধীনে আলজেরিয়ার পতাকা বার্বারি এনসাইন (১৮শ শতাব্দী) আবদেলকাদের আমিরাতের পতাকা (১৮৩২–১৮৪৮) ফরাসি আলজেরিয়ার নৌ-পতাকা (১৮৪৮–১৯১০) গভর্নর জেনারেল পেলিসিয়ার (Pélissier)-এর পতাকা আলজেরিয়ান প্রজাতন্ত্রের অস্থায়ী সরকারের অন্যতম পতাকা (১৯৫৮–১৯৬২) আলজেরিয়ান প্রজাতন্ত্রের অস্থায়ী সরকারের আরেকটি পতাকা (১৯৫৮–১৯৬২) আলজেরিয়া বিশ্বের সকল সার্বভৌম রাষ্ট্রের পতাকা Konstam (2016), pp. 34–37, 40, 43, 52, 56, 57 61. Konstam (2016), p. 61. "Google Livres"। books.google.fr। সংগ্রহের তারিখ ২০১৯-০৪-২২।  Konstam, Angus (২০১৬)। The Barbary Pirates. 15th–17th Centuries। অক্সফোর্ড: Osprey Publishing। আইএসবিএন 978-1-4728-1543-9।  উইকিমিডিয়া কমন্সে আলজেরিয়ার জাতীয় পতাকা সম্পর্কিত মিডিয়া দেখুন। আলজেরিয়া ফ্ল্যাগস অফ দ্যা ওয়ার্ল্ডের ওয়েবসাইট আলজেরিয়ার পতাকা ওয়েব্যাক মেশিনে আর্কাইভকৃত ১২ ডিসেম্বর ২০১৯ তারিখে flagscorner.com
নিরাপত্তা সংক্রান্ত জাতীয় কমিটি

নিরাপত্তা সংক্রান্ত জাতীয় কমিটি (এনসিএসএ) বাংলাদেশ সরকারের জাতীয় নিরাপত্তা সম্পর্কিত সর্বোচ্চ নীতি নির্ধারণী কর্তৃপক্ষ প্রধানমন্ত্রী শেখ হাসিনা ওয়াজেদের নেতৃত্বে এই কমিটি 'জাতীয় প্রতিরক্ষা নীতি -২০১৯' ' বাংলাদেশের মন্ত্রিসভা কর্তৃক অনুমোদিত হওয়ার পর মার্চ ২০১৯ সালে গঠিত হয়েছিল। কমিটিতে ২৭ জন সদস্য রয়েছে। এনসিএসএ প্রধানমন্ত্রী সেবকদের গঠিত স্বরাষ্ট্র, তথ্য, আইন, বিচার ও সংসদ বিষয়ক, মূলধন যোগান, পররাষ্ট্র, পরিকল্পনা, শিল্প, বাণিজ্য, মন্ত্রিপরিষদ সচিব, মুখ্য সচিব প্রধানমন্ত্রীর কার্যালয়ের, চিফ সেনাবাহিনী, প্রধান বিমান বাহিনী, নৌবাহিনী প্রধান, প্রধানমন্ত্রীর নিরাপত্থা উপদেষ্টা, পররাষ্ট্র সচিব, প্রতিরক্ষা সচিব, স্বরাষ্ট্র মন্ত্রকের জন নিরাপত্থা বিভাগ ও নিরাপত্থা সেবা বিভাগের সচিবগণ, অর্থ সচিব, আইন সচিব, পুলিশ মহাপরিদর্শক, প্রিন্সিপাল স্টাফ অফিসার। জাতীয় নিরাপত্থা গোয়েন্দা বিভাগের মহাপরিচালক, বাহিনী গোয়েন্দা অধিদফতরের মহাপরিচালক ও বর্ডার গার্ডস বাংলাদেশের মহাপরিচালক এবং বাংলাদেশ কোস্টগার্ডের মহাপরিচালক । জাতীয় ও আন্তর্জাতিক নিরাপত্তা পরিস্থিতি এবং রাষ্ট্রীয় নিরাপত্তা ও প্রতিরক্ষা সংক্রান্ত অন্যান্য বিষয়গুলির মূল্যায়ন ও পর্যালোচনা। মন্ত্রিসভায় সুপারিশ প্রস্তুত করুন। সংশ্লিষ্ট কর্তৃপক্ষকে পদক্ষেপ নিতে নির্দেশ দিন জাতীয় গোয়েন্দা সমন্বয় কমিটি "Draft National Defence Policy: PM to head nat'l security body"। The Daily Star (ইংরেজি ভাষায়)। ২১ মার্চ ২০১৮। সংগ্রহের তারিখ ১৯ নভেম্বর ২০১৯।  "Asaduzzaman Mia made CEO of Nat'l Security Affairs Cell"। Dhaka Tribune। ৩ সেপ্টেম্বর ২০১৯। সংগ্রহের তারিখ ১৯ নভেম্বর ২০১৯।  "অভ্যন্তরীণ নিরাপত্তা বিষয়ে কাজ করবে নিরাপত্তা সেল"। www.dainikamadershomoy.com (ইংরেজি ভাষায়)। সংগ্রহের তারিখ ১৯ নভেম্বর ২০১৯।
হাউ আই কিলড্‌ প্লুটো অ্যান্ড হোয়াই ইট হ্যাড ইট কামিং

হাউ আই কিলড্ প্লুটো অ্যান্ড হোয়াই ইট হ্যাড ইট কামিং হল মার্কিন জ্যোতির্বিজ্ঞানী মাইক ব্রাউন রচিত স্মৃতিগ্রন্থ যেখানে প্রাক্তন গ্রহ পলুটোকে গ্রহের তালিকা থেকে বাদ দেওয়া হয় এবং বামন গ্রহ হিসেবে ঘোষণা করা হয়। ব্রাউনই এ জন্য সবচেয়ে বড় অবদান রেখে ছিলেন। গ্রহ-এর নতুন সংজ্ঞাদান বিষয়ক ঘটনাবলীকে কেন্দ্র করে গড়ে ওঠা স্মৃতি নিয়ে রচিত। এরই পরিপ্রেক্ষিতে প্লুটো তার গ্রহের মর্যাদা হারায়। নেপচুনের কক্ষপথের বিক্ষিপ্ত চাকতির মধ্যে অবস্থিত এরিস নামক বামন গ্রহের আবিষ্কার এবং একে প্লুটোর থেকে বড় ভাবা — ইত্যাদি নিয়ে সংঘটিত ঘটনাবলী এখানে বিবৃত হয়েছে। বিশ্বের খ্যাতনামা জ্যোতির্বিজ্ঞানীদের মাঝে চলে আসা দীর্ঘদিনের বৈজ্ঞানিক বিশ্বাস এবং এসম্পর্কিত চ্যালেঞ্জ নিয়ে এর কাহিনি এগিয়ে চলে। ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়নের ভোটে প্লুটোকে সৌরজগতের গ্রহের তালিকা হতে বাদ দেওয়া হয়। বইয়ের পর্যালোচনা সাধারণভাবে ইতিবাচক ছিল। দ্য ওয়াল স্ট্রিট জার্নাল থেকে জেমস কেনেডি এই বইকে নতুন গ্রহের সন্ধান এবং ধাপক্রমে গ্রহের সম্মান থেকে প্লুটোকে সরিয়ে দেওয়ার ঘটনাকে "প্রাণবন্ত" এবং "আনন্দদায়ক...ক্রোনিকেল" হিসেবে আখ্যায়িত করেন। নিউ ইয়র্ক টাইমস থেকে নেট মসলিন এই বইকে "গবেষণার সংক্ষিপ্ত, আনন্দপ্রদায়ক স্মৃতিচিহ্ন" হিসেবে আখ্যায়িত করেন। প্রাক্তন গ্রহের তালিকা Lengel, Kerry (জানুয়ারি ২, ২০১১)। "'Republic' book pick for Jan.: 'How I Killed Pluto'"। The Arizona Republic। পৃষ্ঠা AE4। সংগ্রহের তারিখ ২ জানুয়ারি ২০১১।  Brown, Michael E. (২০১০)। How I Killed Pluto and Why It Had It Coming। আইএসবিএন 0-385-53108-7।  Kennedy, James (নভেম্বর ২৬, ২০১০)। "The Man Who Made a Planet Vanish"। Books and Ideas। The Wall Street Journal। সংগ্রহের তারিখ ৩ জানুয়ারি ২০১১।  Maslin, Janet (ডিসেম্বর ৫, ২০১০)। "Downsizing: When a Heavenly Body Got the Boot"। Arts। দ্য নিউ ইয়র্ক টাইমস। সংগ্রহের তারিখ ৩ জানুয়ারি ২০১১।  ব্রাউন, মাইকেল ই. (২০১০)। হাউ আই কিলড প্লুটো অ্যান্ড হোয়াই ইট হ্যাড ইট কামিং। আইএসবিএন 0-385-53108-7।
পরগনা

পরগনা কিছু গ্রাম নিয়ে গঠিত চিরস্থায়ী বন্দোবস্ত পূর্ব রাজস্ব একক। প্রাচীনকালেও এ ধরনের এককর অস্তিত্ব ছিল, যদিও এর নাম ছিল ভিন্ন। সুলতানি শাসনামলে পরগনা শব্দটির সর্বপ্রথম প্রচলন ঘটে। সুলতানদের অধীনে একগুচ্ছ গ্রাম মিলে একটি পপুলিগঠিত হতো। কয়েকটি গ্রাম মিলে একটি পরগনা গঠিত হতো। শেরশাহের আমলে অতিরিক্ত কর্মকর্তা যেমন সিকদার (সেনা প্রধান, পরগনা প্রধান ), আমিন (বা মুনসেফ), রাজস্ব নির্ধারণ ও আদায়ের জন্য দীউয়ানি বিচারক ও রাজস্ব অফিসার এবং কারকুন (দলিলপত্র সংরক্ষক) নিয়োগের মাধ্যমে পরগনা প্রশাসনকে আরও শক্তিশালী করা হয়। আকবর প্রবর্তিত সরকার ব্যবস্থায় পুরনো পরগনা প্রথা অক্ষুণ³ ছিল এবং তা আরও বিশদ করা হয়। টোডরমলের বন্দোবস্তে (১৫৮২) পরগনাকে সরকার-এর স্থানীয় একক হিসেবে গ্রহণ করা হয় । পরগনা প্রশাসনে নিয়োজিত কর্মকর্তা ছিলেন সিকদার (নির্বাহি প্রধান, পরগনা প্রধান ও বিচারক), আমিল (রাজস্ব নির্ধারক ও আদায়কারী), বিতিক্‌চি (প্রধান হিসাবরক্ষক ও নিবন্ধক), কানুনগো (রাজস্ব দলিলাদি সংরক্ষক), ফতাহদার বা খাজিনাদার (কোষাধ্যক্ষ)। পরগনার প্রধান ছিলেন সিকদার । কখনও কখনও তাকে পরগনাদারও বলা হতো। প্রশাসনিক সুবিধার জন্য জমির বিভিন্ন ধরনের স্বত্বাধিকারীদের অধিকার ও দায়িত্ব সংশ্লিষ্ট প্রচলিত প্রথা ও রীতিনীতির অভিন্নতার ভিত্তিতে পরগনাগুলিকে দস্তুর বা এলাকায় ভাগ করা হতো। সরকার ও অপরাপর সকল পক্ষ প্রথাগতভাবেই পরগনা দস্তুর বা পরগনা নিয়ম কানুন মেনে চলতে বাধ্য ছিল। পরগনা দস্তুরে পরগনা নিরিখ বলে একটি গুরুত্বপূর্ণ বিষয় ছিল। পরগনা নিরিখের মাধ্যমে জমির খাজনা, ফিস ও মজুরি, ওজন ও পরিমাপ নিয়ন্ত্রিত হতো। প্রতিটি পরগনার নিজস্ব নিরিখ ছিল যা সংশ্লিষ্ট এলাকার জনগণ জানত ও বুঝত, যদিও বহিরাগতদের কাছে এগুলি অদ্ভুত ও কৌতুকাবহ মনে হতো। এ পরগনা দস্তুর ও পরগনা নিরিখ প্রথাগতভাবে বহুকাল পর্যন্ত অপরিবর্তিত ছিল। খাজনা বৃদ্ধি ও কৃষিক্ষেত্রে নতুন পরিমাপের মানদণ্ড চালু করার ক্ষেত্রে জমিদারদের প্রচেষ্টার বিরুদ্ধে এগুলি ছিল নিশ্চিতভাবেই বড় বাধা। এ কারণে কর্নওয়ালিস প্রশাসন পরগনা দস্তুর ও পরগনা নিরিখসহ পরগনা পদ্ধতি বিলুপ্ত করে। চিরস্থায়ী বন্দোবস্ত কে কার্যকর করার জন্য এ ধরনের পদক্ষেপের প্রয়োজন ছিল। চিরস্থায়ী বন্দোবস্তের আওতায় জমিদারগণ জমির একচ্ছত্র মালিক হন এবং তাদেরকে যে কোন প্রতিপক্ষের প্রভাবমুক্ত রাখা হয়। পরগনা দস্তুর ও পরগনা নিরিখ যেহেতু জমিদারি অধিকারে প্রতিবন্ধকতার সৃষ্টি করছিল, তাই পরগনা ব্যবস্থা বিলোপের মাধ্যমে সংশ্লিষ্ট সকল ব্যবস্থা বিলোপ করা হয়। পরগনা এক সময় ছিল সরকারি প্রতিষ্ঠান। চিরস্থায়ী বন্দোবস্ত চালু করার ফলে এ ব্যবস্থা অনাবশ্যক ও সঙ্গতিহীন হয়ে পড়ে। কিন্তু বিভিন্ন পরগনার রায়তগণ পরগনা দস্তুর ও পরগনা নিরিখের সঙ্গে এতটাই সম্পৃক্ত হয়ে পড়েছিল যে, তারা কখনোই সরকারি ব্যবস্থাকে স্বীকৃতি দেয় নি। তারা তাদের ঠিকানায়, সম্পত্তির দলিলে এবং নিজেদের পরিচয় শনাক্তকরণে অনিবার্যভাবে পরগনার উল্লেখ করত। সরকারও এ বাস্তবতা মেনে নেয়। এভাবে ১৭৯৩ খ্রিষ্টাব্দে পরগনা পদ্ধতি বিলুপ্ত হলেও সরকারি কর্মকর্তারা জমিজমা জরিপ, গ্রাম চিহ্নিতকরণ, আদালতের ডিক্রি প্রদান ইত্যাদি কাজে পরগনা শব্দটি বরাবরই ব্যবহার করত। Hunter, William Wilson, Sir, et al. (1908). Imperial Gazetteer of India, Volume 12. 1908–1931; Clarendon Press, Oxford. Markovits, Claude (ed.) (2004). A History of Modern India: 1480-1950. Anthem Press, London. Banglapedia Pargana Banglapedia